Document ID: /roh_data/filtered/fineweb-2-filterrobots_roh.jsonl.gz/18771

Ch'il pievel grischun ha da votar gia il favrer davart gieus olimpics d'enviern vegn crititgà da singuls parlamentaris grischuns a Berna. Sco quai che Heinz Brand da la PPS ha ditg ad RTR, na saja il termin per la votaziun betg elegì bain.
Jau chat quai simplamain schlet ch’ins elegia termins als quals ins na po da principi betg far campagnas d’infurmaziun.
Per la cussegliera naziunala socialdemocratica Silva Semadeni è ina votaziun davart gieus olimpics insumma memia baud. Sut squitsch da temp na possia quai betg dar insatge bun, ha ditg Semadeni. Avant trais onns ha Semadeni cumbattì a la testa cunter ils gieus en Grischun – cun success.
La prescha n'è betg giustifitgada. Nus pudessan forsa pensar al 2030…
RR actualitad 17:00